|  |
| --- |
|  |

Møtereferat

|  |  |  |  |  |
| --- | --- | --- | --- | --- |
| Til stede: | |  | | --- | | Dekan og professor Geir Egil Øien, professor Maria Letizia Jaccheri, professor Lasse Natvig, vit.ass. Bart Iver van Blokland, student Harald Vinje  Fra administrasjonen: seksjonssjef Cathrine Haugan Grønvik | | | |
| Forfall: | |  | | --- | | Professor Poul Einar Heegaard, post.doc. Katina Kravlevska | | | |
| Kopi til: | |  | | --- | | Instituttlederne | | | |
| Gjelder: | Referat fra møtet i Ansettelsesutvalget ved IE 06.09.2017 | | |
| Møtetid: | 06.09.2017 kl. 09.00-10.00 | Møtested: | E222 |

|  |  |
| --- | --- |
| *Saksnummer* | *Saker* |
| AU-sak 111/2017 | Personlig opprykk til dosent etter kompetanse for søker Trond L. Toftevaag ved Institutt for elkraftteknikk, IEL |
| AU-sak 115/2017 | Godkjenning av stillingsbeskrivelse for stilling som førsteamanuensis i reguleringsteknikk ved Institutt for teknisk kybernetikk, ITK |
| AU-sak 116/2017 | Ansettelse som post doktor innen «Colour and Appearance» - IE 067/2017 ved Institutt for datateknologi og informatikk, IDI |
| AU-sak 117/2017 | Ansettelse som stipendiat innen informasjonssystemer ved Institutt for datateknologi og informatikk, IDI |
| Eventuelt | Ansettelsesutvalget oppfordrer instituttene til å supplere med et kvinnelig medlem i rådgivende gruppe for å ivareta likestillingsperspektivet, selv om vedkommende ikke innehar kompetanse som spesifikt treffer det aktuelle prosjektet. |

|  |  |
| --- | --- |
| **AU-sak 111/2017** | **Personlig opprykk til dosent etter kompetanse for søker Trond L. Toftevaag ved Institutt for elkraftteknikk, IEL** |

**Vedtak:**

1. Ansettelsesutvalget ved Fakultet for informasjonsteknologi og elektroteknikk viser til uttalelse fra bedømmelseskomiteen og godkjenner bedømmelsen av søkeren.
2. Ansettelsesutvalget ved Fakultet for informasjonsteknologi og elektroteknikk tildeler **Trond L. Toftevaag** personlig opprykk til dosent etter kompetanse. Opprykket gjøres gjeldende fra 1. januar 2017.

|  |  |
| --- | --- |
| **AU-sak 115/2017** | **Godkjenning av stillingsbeskrivelse for stilling som førsteamanuensis i reguleringsteknikk ved Institutt for teknisk kybernetikk, ITK** |

**Vedtak:**

Ansettelsesutvalget ved Fakultet for informasjonsteknologi og elektroteknikk slutter seg til forslaget fra Institutt for teknisk kybernetikk, og vedtar følgende stillingsbeskrivelse:

**Førsteamanuensis i reguleringsteknikk**

Ved [Institutt for teknisk kybernetikk](https://www.ntnu.no/itk) ved [Fakultet for informasjonsteknologi og elektroteknikk](https://www.ntnu.no/ie), Norges teknisk- naturvitenskapelige universitet (NTNU) er det ledig en fast 100%-stilling som førsteamanuensis i reguleringsteknikk.

**Informasjon om instituttet**

Instituttet har 11 professorer, 7 førsteamanuenser, 1 førstelektor, 1 amanuensis og 2 universitetslektorer; av disse er 3 kvinner. I tillegg er det 14 II-stillinger, ca. 15 postdoktorer og forskere samt ca. 70 PhD-studenter som jobber ved instituttet. Ca. 160 kandidater uteksamineres hvert år fra et av de tre masterprogrammene i kybernetikk, mens ca. 35 kandidater uteksamineres årlig innen automatiseringsteknikk fra det 3-årige bachelorstudiet i elektroteknikk. Instituttet er lokalisert i Trondheim.

**Arbeidsoppgaver og plikter**

Arbeidsoppgavene omfatter undervisning, veiledning, forskning og næringslivskontakt.

Den som ansettes i stillingen vil ha hovedansvar for undervisning og videreutvikling av grunnkurs Reguleringsteknikk i det 5-årige masterprogrammet Kybernetikk og robotikk. Dette ansvaret inkluderer ivaretagelse og oppdatering av norskspråklig pensumlitteratur som læreboken i Reguleringsteknikk. Vedkommende vil også ha ansvar for undervisning i emnet Automatiseringsteknikk, som per i dag er en del av det 2-årige masterprogrammet Industriell kybernetikk. Det forventes for øvrig at vedkommende bidrar til undervisningen i andre grunnleggende reguleringstekniske emner ved instituttet. Kandidaten skal også bidra til veiledning av masterstudenter og PhD-kandidater.

Fagområdet for stillingen er reguleringsteknikk, og det forventes at den som ansettes jobber aktivt med forskning innenfor relevante anvendelsesområder. Instituttets forskningsaktiviteter er avhengig av eksternfinansiering, og utviklingen av utdanningsprogram kan også motta eksternfinansiering. Kandidaten forventes derfor å jobbe aktivt med å oppnå tildelinger fra Forskningsrådet, det nordiske og europeiske virkemiddelapparatet, relevant industri og andre tilgjengelige virkemidler. Forskningsmessig vil fokus være på anskaffelse av finansiering for PhD-kandidater, forskere og postdoktorer.

I tillegg til utdanning og forskning forventes det at en førsteamanuensis bidrar til å formidle relevante deler av sin aktivitet til allmenheten.

Førsteamanuensen forventes ellers å bidra til administrative oppgaver og verv i samråd med instituttet.

Arbeidsoppgavene for stillingen vil kunne endre seg over tid for å best støtte opp under instituttets behov.

**Kvalifikasjoner**

Du må ha doktorgrad eller tilsvarende kompetanse innen teknisk kybernetikk eller lignende. Det vil være en fordel å ha erfaring med undervisning i grunnleggende reguleringstekniske emner.

Det vil bli lagt sterk vekt på pedagogiske evner og kvalifikasjoner. Vurderingen vil bygge på dokumentert pedagogisk materiale, fremstillingsformer i vitenskapelige arbeider, erfaring fra undervisning og veiledning, samt pedagogisk bakgrunn av annen art.

Den som tilsettes uten å ha formell universitetspedagogisk kompetanse og ikke kan dokumentere tilsvarende kvalifikasjoner, pålegges i løpet av to år etter tilsetting å gjennomgå et godkjent kurs i universitetspedagogikk. NTNU tilbyr slike kurs.

Personlig egnethet vil bli tillagt stor vekt. Spesielt vil søkerens pedagogiske evner og samarbeids- og kommunikasjonsevner vektlegges. Dette er viktig for å kunne gjennomføre undervisning, veiledning, formidling og samarbeidsprosjekter på høyt nivå.

Søkeren må kunne flytende norsk og beherske engelsk godt både muntlig og skriftlig.

**Krav til søknaden**

Søknaden bør inneholde:

* CV med informasjon om oppnådde kvalifikasjoner og fullstendig publikasjonsliste med opplysninger om hvor arbeidene er offentliggjort
* Attester og vitnemål
* Informasjon om undervisningserfaring og annen pedagogisk virksomhet, inkludert utvikling av studieprogram, pensum, erfaring som foreleser, og utvikling av læringsmetoder og læringsmiljø
* Vitenskapelige arbeider - trykte eller utrykte - som søkeren ønsker at det tas hensyn til ved bedømmelsen (inntil 10 arbeider). Fellesarbeider vil også bli bedømt
* Forskningsplan for de fem første årene av ansettelsen (maks 10 sider)
* Informasjon om formidlingsakvititet
* Annen informasjon som søkeren finner relevant

Det vil bli tatt hensyn til fellesarbeider. Dersom det i fellesarbeidene er vanskelig å identifisere søkerens bidrag, må søkeren legge ved en kort redegjørelse for dette.

Søknaden vil bli bedømt av en sakkyndig komité. De mest aktuelle søkerne vil bli innkalt til intervju og prøveforelesning.

Særskilt oppfordrer NTNU kvalifiserte kvinner til å søke.

Spørsmål om stillingen kan rettes til instituttleder Morten Breivik, e-mail: [morten.breivik@ntnu.no](mailto:morten.breivik@ntnu.no)

**Formelle bestemmelser**

Den som blir tilsatt må rette seg etter de vedtak om endringer som utviklingen i faget medfører, og de organisatoriske endringer som vedtak vedrørende universitetets virksomhet kan medføre.

Førsteamanuensis følger kode XXX med normal avlønning mellom kr XXX og YYY per år. Fra beløpene trekkes 2 % pliktig innskudd til Statens pensjonskasse.

I henhold til offentlighetsloven kan opplysninger om søkeren bli offentliggjort selv om søkeren har anmodet om ikke å bli oppført på søkerlisten.

Søknaden sendes elektronisk via <http://www.jobbnorge.no>

Merk søknaden: IE XXX-2017.

Søknadsfrist: XX.YY.2017.

|  |  |
| --- | --- |
| **AU-sak 116/2017** | **Ansettelse som post doktor innen «Colour and Appearance» - IE 067/2017 ved Institutt for datateknologi og informatikk, IDI** |

Behandling:

Ansettelsesutvalget ønsker å kommentere at rådgivende gruppe kan suppleres med kvinnelig medlem som ivaretar likestillingsaspektet, selv om vedkommende ikke innehar kompetanse som spesifikt treffer det aktuelle prosjektet.

**Vedtak:**   
   
**1.** Ansettelsesutvalget ved Fakultet for informasjonsteknologi og elektroteknikk viser til skriftlig underlagsmateriale, slutter seg til innstillingen og tilbyr stilling som post doktor innen Measuring and Understanding Visual Apperance (MUVApp), i prioritert rekkefølge, til:   
   
 **1. Dar’ya Guarnera**

**2. Muhammad Safdar**

**3. Mekides Assefa Abebe**

**4. Kanjar De**

Tiltreden etter avtale med instituttet. Tilsettingen gjelder for 2 år med mulighet for utvidelse til 3 år.  
   
**2.** Dersom ingen av de innstilte tar imot stillingen sendes saken tilbake til instituttet før ny kunngjøring.

|  |  |
| --- | --- |
| **AU-sak 117/2017** | **Ansettelse som stipendiat innen informasjonssystemer ved Institutt for datateknologi og informatikk, IDI** |

**Vedtak:**

Etter Ansettelsesutvalgets (AU) forståelse er det en del svakheter og uklarheter hva angår den innstilte søkerens kompetanse og egnethet. På bakgrunn av dette vil AU oppfordre instituttet til å vurdere den innstilte søkeren på ny, med tanke på om dette virkelig er den ønskede kandidaten til denne stillingen, eller om stillingen heller bør kunngjøres på nytt.

Saken tas deretter på sirkulasjon når dette er avklart.